
RAPORT DE SPECIALITATE

privind aprobarea ajustarii Devizului General conform HG 379/07.05.2020 pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021 și HCL 346/28.09.2021
            
Având în vedere Referatul de aprobare nr. SC2021-                        al Primarului Municipiului Timişoara şi Proiectul de hotărâre privind aprobarea ajustarii Devizului General conform HG379/2020 pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021 si HCL 346/28.09.2021,
Facem următoarele precizări:
Prin contractul de finanţare nr. 247/09.05.2019 a fost aprobat proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană Etapa II” cod SMIS 2014+127006, a cărui durată de implementare este până la data de 31.12.2023.
Obiectivul general al proiectului îl reprezintă reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 
Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi a îmbunătăţirii sănătăţii populaţiei. 
Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006 este finanţat prin Programul Operaţional Infrastructură Mare (POIM) 2014-2020  axa prioritară 7, în valoare totală de 148.118.419,84 lei, inclusiv TVA.
Prin  HCL nr. 489/19.10.2018 au fost aprobate Studiul de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, completată prin Hotarârea Consiliului Local al Municipiului Timisoara nr. 110/19.03.2019.
Ulterior, ca urmare a finalizării etapei de proiectare și a necesității asigurării echivalenței liniilor 
din Devizul general cu categoriile și subcategoriile de cheltuieli eligibile introduse în modulul My SMIS, a fost aprobat prin HCL nr. 202/25.05.2021 Devizul General actualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.
De asemenea,  în vederea decontării parțiale a sumelor rezultate din ajustarea prețului conform clauzei 48 din contractele de lucrari nr. 141/10.07.2020 și 142/10.07.2020, au fost redistribuite între liniile bugetare ale devizului general economiile la bugetul aprobat al proiectului rezultate ca urmare a finalizării procedurilor de achiziții și a fost aprobat prin HCL 346/28.09.2021 Devizul General reactualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.
Realocările între liniile bugetare s-au realizat cu încadrarea în valoarea totală eligibilă a proiectului, aprobată prin contractul de finanțare nr.247/09.05.2019, în acest sens a fost încheiat Actul Adițional nr. 2/29.10.2021 la contractul de finanțare nr. 247/09.05.2019, valoarea aprobată a proiectului fiind de 148.491.428,83 lei (inclusiv TVA). 
În cadrul proiectului s-au încheiat Acordul Contractual nr. 141/10.07.2020 - Contract de proiectare și execuție de lucrări pentru Lot 1- Rețele termice primare, respectiv Acordul Contractual nr. 142/10.07.2020 - Contract de proiectare și execuție de lucrări pentru Lot 2- Rețele termice secundare. Aceste contracte se află sub incidența HG nr. 1/2018 care prevede clauze de ajustare, folosindu-se una dintre formulele prevăzute în acest act normativ. 
În conformitate cu prevederile clauzei 48 din contractele nr. 141/10.07.2020 si 142/10.07.2020– Ajustarea prețurilor, dacă durata de execuție la semnarea contractului este mai mare de 365 de zile, se va considera că prețurile din oferta antreprenorului au fost stabilite în baza condițiilor de prețuri și piață în vigoare la data de Referință și sumele plătibile Antreprenorului vor fi ajustate pentru creșterea/diminuarea indicilor de preț pentru elementele constitutive ale Ofertei, al cărui efect se reflectă în creșterea/diminuarea costurilor pe baza cărora s-a fundamentat Prețul Contractului. Deoarece durata de execuție a lucrărilor depășește 365 de zile, prețul contractului va fi ajustat în baza formulei de la clauza 48.3 din contract. 
De asemenea, în cadrul proiectului au fost încheiate contractele de servicii nr. 70/24.04.2020 - Asistență Tehnică pentru Managementul Proiectului și Publicitate și nr. 179/24.08.2020 - Asistență Tehnică pentru Supervizarea Lucrărilor. 
Acestea prevad caluze de ajustare, astfel:
· în conformitate cu prevederile art. 15 din contractul de servicii nr. 70/24.04.2020, contractul va fi ajustat pentru perioada care depășește 24 de luni;
· în conformitate cu prevederile art. 31 din contractul de servicii nr. 179/24.08.2020, contractul va fi ajustat pentru perioada care depășește 24 de luni.
Formula de ajustare prevăzută în contractele mai sus menționate se aplică pentru valoarea rămasă de executat, la fiecare situație de lucrări/facturi, până la finalizarea lucrărilor/serviciilor.
Prin HG 379/07.05.2020 pentru aprobarea Metodologiei de ajustare a prețurilor în cadrul devizelor aferente proiectelor de infrastructură publică finanțate prin Programul operațional Infrastructură Mare 2014-2020, a fost creat cadrul legal necesar majorării valorii totale eligibile a contractului de finanțare în vederea asigurării ajustărilor de preț.
Conform art. 10 din HG 379/07.05.2020: Ajustarea prețurilor în cadrul devizelor generale aferente proiectelor de infrastructură publică finanțate prin Programul operațional Infrastructură mare 2014-2020 se realizează potrivit prevederilor prezentului capitol pentru proiectele ce îndeplinesc în mod obligatoriu condiția prevăzută la lit. a) și cel puțin una dintre condițiile prevăzute la lit. b) și c):
		a) obiectul principal al proiectului este reprezentat de investiții realizate prin contracte de achiziție publică/sectorială de lucrări;
			...........
		c) valoarea contractelor semnate reprezintă peste 25% din valoarea totală a proiectului sau valoarea plăților efectuate de către Autoritatea de management pentru Programul operațional Infrastructură mare 2014-2020, aferente contractelor de lucrări, reprezintă peste 15% din valoarea totală a proiectului la 31 decembrie 2019.
Deoarece toate contractele aferente proiectului au fost atribuite prin procedura de achiziție publică, iar valoarea contractelor semnate (121.020.806,36 lei),  reprezintă peste 25% din valoarea totală a proiectului, (valoarea totală a proiectului = 125.029.898,45 lei*25% =31.257.474,61 lei), proiectul îndeplinește condiția prevazută la lit.a) și lit.c) din art. 10, în acest caz ajustarea prețurilor în cadrul devizului general se realizează potrivit prevederilor capitolului III din HG 379/07.05.2020.
Sumele necesare estimate pentru acoperirea ajustărilor de preț pentru contractele încheiate, conform clauzelor contractuale, se ridică la suma de 9.721.955,58 lei. Sumele stabilite ca necesar pentru ajustare sunt estimative, deoarece indicele de cost în construcții total, respectiv pentru activități de consultanță emise de către INS, variază în fiecare lună, fiecărei situații de lucrări/facturi fiindu-i aplicabilă o altă valoare a indicelui INS, astfel încât Prețul final al Contractelor va fi cunoscut doar după emiterea tuturor situațiilor de lucrări.  
Prin  Actul Adițional nr. 2/29.10.2021 la contractul de finanțare nr. 247/09.05.2019 au fost consumate toate economiile din cadrul proiectului pentru acoperirea parțială a ajustărilor de preț conform clauzei 48 din contractele de lucrări nr. 141/10.07.2020 și 142/10.07.2020. 
	 Conform art. 14, din HG 379/2020: Revizuirea valorii eligibile a proiectului se realizează pe baza estimării impactului financiar după cum urmează:
	a) atunci când valoarea totală a costurilor eligibile ce se impun a fi suplimentate este mai mică decât diferența dintre 10% din valoarea proiectului și valoarea liniei bugetare de diverse și neprevăzute, prin modificarea devizului general în sensul creșterii valorii liniei bugetare de diverse și neprevăzute, a bugetului proiectului și transmiterea documentației necesare redepunerii proiectului la Autoritatea de management pentru Programul operațional Infrastructură mare.
Calcul: Valoarea proiectului aprobat=125.029.898,45 lei, Valoare diverse și neprevăzute din Devizul aprobat = 2.359.950,70 lei , Diferența dintre valoarea maxima admisibilă a cheltuielilor diverse și neprevăzute și valoarea din SF inițial = 122.669.947,75*10% lei – 2.359.950,70 lei = 9.907.044,07 lei 
Având în vedere faptul că Valoarea totală estimată a costurilor eligibile ce se impun a fi suplimentate la nivelul proiectului, este mai mica decât diferența dintre 10% din valoarea proiectului și valoarea liniei bugetare de diverse și neprevăzute, este permisă revizuirea valorii eligibile a proiectului în baza art. 14, din HG 379/2020,  prin creșterea liniei de diverse si neprevăzute la 10 %, respectiv de la suma aprobată de 2.359.950,70 lei (fără TVA) la suma de 12.266.994,77 lei (fără TVA). Ca urmare a acestei creșteri valoarea proiectului va fi de 160.280.811,28 lei (inclusiv TVA).
După aprobarea Devizului general modificat se vor întocmi documentele necesare redepunerii proiectului la Autoritatea de Management pentru Programul Operațional Infrastructură Mare, în vederea revizuirii valorii eligibile a proiectului și încheierea unui act adiţional la contractul de finanţare nr. 247/09.05.2019, conform prevederilor art. 10 din contract.
Revizuirea valorii eligibile a proiectului este necesară în vederea efectuării decontărilor pentru ajustările de preț aferente contractelor atribuite în cadrul proiectului şi asigurarea surselor de finanțare pentru acestea. Fără modificarea devizului general, revizuirea valorii eligibile și încheierea unui act adițional la contractul de finanțare, cheltuielile aferente ajustărilor de preț pentru contractele proiectului nu vor putea fi solicitate la rambursare, fiind considerate cheltuieli neeligibile și vor trebui suportate de la bugetul local.
Având în vedere cele menționate anterior, supunem dezbaterii și aprobării Consiliului Local proiectul de hotărâre privind aprobarea ajustarii Devizului General conform HG379/07.05.2020 pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021 si HCL 346/28.09.2021, conform Anexei.

